O‘zbekistonga nam havo oqimi kirib kelishi kutilmoqda. Shamolning tezligi 15-20 m/s gacha yetadi. Foto: KUN.UZ Toshkent shahar Favqulodda vaziyatlar boshqarmasi fuqarolarga ogohlantirish bilan chiqdi. “Gidrometeorologiya xizmatining bergan ma’lumotiga ko‘ra, joriy yilning 1-2 may kunlari O‘zbekiston hududiga Turkmaniston orqali Kaspiy dengizining janubiy rayonlari ustida shakllangan nam havo oqimi kirib kelishi kutilmoqda. Shamolning tezligi 15-20 m/s gacha yetadi. Shu munosabat bilan Toshkent shahar Favqulodda vaziyatlar boshqarmasi sizlardan ehtiyot choralarini ko‘rishingizni hamda avariya va boshqa noxush holatlar vujudga kelganda, 1050 qisqa raqamga murojaat etishingizni so‘raydi”, - deyiladi ma’lumotda. Bundan oldin, O‘zbekistonda kuchli yomg‘ir yog‘ishi kutilayotgani xabar berilgandi.